ตลท.สั่ง TEAM – DIMET แจง Trading Alert หลังหุ้นพุ่งแรง!
ตลท.สั่ง TEAM – DIMET แจง Trading Alert List หลังราคาหุ้นพุ่งกระฉูด!
14 ก.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท ทีมพรีซิชั่น จำกัด (มหาชน) หรือ TEAM และ บริษัท ไดเมท (สยาม) จำกัด (มหาชน) หรือ DIMET เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยวันนี้ (14 ก.ค. 2564) ราคาหุ้น TEAM ปิดตลาดที่ระดับ 3.56 บาท ปรับตัวขึ้น 0.36 บาท หรือ 11.25% ด้วยมูลค่าการซื้อขาย 295.88 ล้านบาท ขณะที่ DIMET ปิดตลาดที่ระดับ 0.65 บาท ปรับตัวขึ้น 0.13 บาท หรือ 25.00% ด้วยมูลค่าการซื้อขาย 278.16 ล้านบาท